میل ایم آئی-1

میل ایم آئی-1 سوویت یونین کی جانب سے  تیار کردہ تین چار سیٹوں والا لائٹ یوٹیلیٹی ہیلی کاپٹر تھا۔ یہ اس سیریل پروڈکشن میں داخل ہونے والا پہلا سوویت ہیلی کاپٹر تھا جو 1950ء میں سروس میں داخل ہوااور اسے پہلی بار 1951 کے سوویت ایوی ایشن ڈےکے موقع پرتوشینو میں نمائش کے لیے پیش کیا گیا۔

تیاری 
میخائل مل نے 1930ء سے پہلے روٹری پروں والے جہاز پر کام شرو ع کیا تھا لیکن میل ایم آئی-1 ان کا پہلا پروڈکشن ہیلی کاپٹر تھا جس کا آغاز انہوں نے 1946ءمیں  EG-1 کے تحت شروع کیا۔ ایک حتمی ڈیزائن کا نام GM-1 یعنی  (Gyelikopter Mila) ۔

سوویت انجینئرز نے مکمل طور پر اصل ڈیزائن بنانے کی کوشش کی لہٰذا انہوں نے فاصلاتی عمودی اور افقی قلابے کے ساتھ ایک روٹر ہب بنایا ، اس ڈیزائن نے ہیلی کاپٹر کنٹرول کی کارکردگی میں اضافہ کیا اور یہ امریکی ہیلی کاپٹروں پر استعمال ہونے والے ڈیزائن سے کہیں زیادہ آسان تھا۔ اس پروٹوٹائپ کی پہلی پرواز 20 ستمبر 1948ءکو پائلٹ میخائل بائیکالوف نے بھری۔1949ءمیں اس کی سرکاری سطح پر آزمائش کی گئی،۔ آزمائشی پروازوں کے دوران دو عدد ہیلی کاپٹروں کے گر کر کریش ہونے کے باوجود یہ ڈیزائن کامیاب رہا جسے بعد ازاں میل ایم آئی-1 کا نام دے کر سرکار کی جانب سے باقاعدہ پروڈکشن کا حکم دے دیا گیا۔

پیداوار 
ابتدائی طور پر اس کی محدود پیداوار کے تحت صرف ایسی 15 مشینوں کی پہلی سیریز 21 فروری 1950ءکو ماسکو میں فیکٹری نمبر 3 کو آرڈر کی گئی تھی جسے 1951ء کو جوزف اسٹالن کو پیش کرنے کے بعد ہی اس کی پیداوار بڑھانے کا فیصلہ کیا۔

 1952ء تا 1953ء میں قازان میں 30 عدد میل ایم آئی-1 تیار کیے گئے۔
 1954ءسےاورنبرگ میں تیاری شروع کی گئی۔
 1956ء سے روستوف موجودہ روستورتول میں بڑے پیمانے پر تیاری شروع ہوئی۔

ڈیزائن میں جدت 
اس دور میں جب روٹر ٹیکنالوجی میں تبدیلی ہو رہی تھی تو اس ہیلی کاپٹر کے ڈیزائن میں تبدیلی موضوع بحث بنی ہوئی تھی۔

میل ایم آئی-1 T 
جس میں Mi-1 T ماڈل میں جدت لانے سے اوورہالنگ کے درمیان کا دورانیہ 300 گھنٹے تک بڑھا دیا گیا ۔ اس ماڈل کےنام میں T کا استعمال 300 سو گھنٹوں کے اضافے کی وجہ سے کیا گیا کیوں کہ روسی زبان میں trekhsotchasovoi کا مطلب 300 سو گھنٹے ہے اس لیے اس کا پہلا انگریزی حرف T اٹھا کے اس ماڈل کے نام میں شامل کی گیا جس سے یہ میل ایم آئی-1 سے میل ایم آئی-1 T کہلایا گیا۔

اس ویرینٹ  میں اضافی آپریشنل آلات بشمول مکمل ریڈیو اور بلائنڈ فلائنگ آلات شامل تھے اور زیادہ قابل اعتماد انجن AI-26V نصب کر دیا گیا۔

میل ایم آئی-1 A 
1957 میں ڈیزائن میں مزید جدت لائی گئی اور اس کی اڑان کے گھنٹے 300 سے بڑھا کر600 کر دیے گئےاور اس ماڈل کا نام Mi-1 A رکھا گیا۔جس میں ایک 160 L کے بیرونی ایندھن کے ٹینک کے لیے مزید قابل بھروسہ انتظامات شامل تھے۔ 

جوں جوں پیداور بڑھتی گئی ساتھ ہی ساتھ جدت لانے سے دورانیہ ایک ہزار گھنٹوں سے بڑھا کر تین ہزار گھنٹے تک کر دیا گیا۔

میل ایم آئی-1 M 
1957 میں ایک نئی بڑی قسم، Mi-1M نے ایک بڑھا ہوا کیبن اور زیادہ طاقتور AI-26VF انجن متعارف کرایا، جس نے پائلٹ کے پیچھے ایک بینچ پر تین مسافروں کی گنجائش بڑھا دی۔ کیبن کی اونچائی 1.22 سے 1.26 میٹر اور چوڑائی 1.01 سے 1.2 میٹر تک بڑھ گئی۔ ایک نمایاں فرق ترچھے کی بجائے افقی نیچے کی کھڑکیوں کی لکیر تھی، جس میں پیچھے کی طرف بڑی کھڑکیاں تھیں، اور ایک کم نوکیلی فیوز لاج  کے ساتھ ناک تھی۔ اس میں زخمی یا میل کے لیے دو بیرونی طرف والے کیپسول بھی لگائے جا سکتے ہیں۔

میل ایم آئی-1 U 
1961 میں ایک مسلح اینٹی ٹینک ویرینٹ Mil Mi-1 MU کے ٹرائلز کیے گئے تھے، یہ پہلا سوویت حملہ آور جنگی ہیلی کاپٹر تھا، لیکن یہ ایک چھوٹا پے لوڈ ہونے اور بنیادی قسم کی پیداوار بند ہونے کی وجہ سے پیداوار میں داخل نہیں ہوا۔

مشاق ورژن ہیلی کاپٹر 
سوویت یونین میں تمام قسموں میں سے 1,000 سے زیادہ  ہیلی کاپٹرز تیار کیے گئے تھے، بشمول مشاق یعنی  ڈوئل کنٹرول ٹرینرز کا ایک تناسب (U لاحقہ کے ساتھ): Mi-1U, TU, AU, MU , ایک ٹرینی کے پیچھے بیٹھا ہوا انسٹرکٹر۔ جس ماڈل کا ہیلی کاپٹر ہوتا اس کے نام کے ساتھ ٹرینی ہیلی کاپٹر کے U کا اضافہ دے دیا گیا۔

استعمال کنندگان 
 
 افغان فضائیہ
 
 البانیہ فضائیہ
 
 الجزائر فضائیہ

 بلغاریہ فضائیہ

  پیپلز لبریشن آرمی ایئر فورس
 
 کیوبا فضائیہ
چیکو سلوواکیہ
 چیکو سلوواکیہ فضائیہ
 
 مشرقی جرمن فضائیہ
 
 مصری فضائیہ
 
 فن لینڈ فضائیہ

 فرانسیسی فضائیہ
 ہنگری
 ہنگری فضائیہ
 
 انڈونیشین فضائیہ
 
 عراقی فضائیہ
 
 منگولین فضائیہ

 
 شمالی کورین فضائیہ
 
 پولش فضائیہ 
 
 رومانین فضائیہ
 
 سوویت اتحاد فضائیہ
 
 شامی فضائیہ

متحدہ عرب جمہوریہ فضائیہ

ویتنامی فضائیہ

یمنی فضائیہ

حوالہ جات 

عسکری ہیلی کاپٹر
میل ہوائی جہاز
1948ء میں اولین پرواز کرنے والے طیارے

سوویت اتحاد
سوویت اتحاد میں 1950ء کی دہائی
سوویت